हादसों के शिकार लोगों को िदए सहायता राशि के चेक
बलाचौर| खेतीबाड़ीकरते समय मशीनों से हुए हादसे के दौरान अंग-पैर कट जाने वाले लोगों को मंडी बोर्ड की ओर से संसदीय सचिव चौधरी नंद लाल ने 70 हजार रुपए के चैक वितरित किए। चौधरी नंद लाल ने कहा कि बलाचौर क्षेत्र में बलवीर कौर निवासी गांव साधड़ा की टोका मशीन से एक हाथ की पांच उंगलियां कट गई थीं, जिस कारण उन्हें 40 हजार रुपए का चैक दिया गया। इसके अलावा गांव मालेवाल के यशपाल, जिसकी तीन उंगलियां क्रैशर मशीन में आने से कट गई थीं को 30 हजार रुपए का चैक दिया गया है। इस मौके पर पंजाब मंडी बोर्ड के चेयरमैन तरलोचन सिंह रक्कड़, नगर कौंसिल के प्रधान रणदीप कौशल, ईओ सरबजीत सिंह, मंडी बोर्ड के सैक्रेटरी सुरिंदर पाल, गुरचरन सिंह, शिअद के शहरी प्रधान जगदीश राणा आदि मौजूद रहे।
hin_Deva hin_Deva